Augsburg bispedømme

Augsburg bispedømme er et katolsk bispedømme i den sydvestlige delen av den tyske delstaten Bayern. Store byer i bispedømmet inkluderer bispesetet Augsburg, i syd Kempten (Allgäu) og i vest Neu-Ulm. Bispedømmet omfatter dermed store deler av det bayerske regjeringsdistriktet Schwaben, men også deler av gammelbayerske områder øst for Lech.

Det bor 1,49 millioner katolikker i bispedømmet, noe som utgjør 66 % av den totale befolkningen i området på tilsammen 13 250 km². Det består av 1001 menigheter og 36 dekanater, og er et suffraganbispedømme under München og Freising.

Walter Mixa, som hadde vært biskop av Augsburg siden 2005, ble i 2010 avsatt etter beskyldninger om underslag og barnemishandling.

Historie
mini|upright=0.67|Våpenet til høystiftet Augsburg
Augusta Vindelicorum (Augsburg) var som hovedstad i den romerske provinsen Raetia også en by hvor det tidlig kom kristne fra andre deler av romerriket. Bispedømmets patron St. Afra var det første bekjennende trosvitnet i Augsburg, og ble henrettet for sin tro av romerne på begynnelsen av 300-tallet. Med stor sannsynlighet fantes det allerede en biskop mot slutten av romertiden. Bispesetet ser ut til å ha blitt gitt opp i folkevandringstiden, nærmere bestemt i 574. En Marcianus, som omtales som biskop av Augusta Vindelicorum, skal nemlig ha flyktet fra hedenske soldater over Alpene og slått seg ned på Sabiona (Säben), lengst syd i bispedømmet hans. Håpet om å kunne flytte tilbake, gikk ikke i oppfyllelse, istedenfor ga bispesetet Säben opphav til Brixen bispedømme.

Nygrunnleggelsen av Augsburg bispedømme skjedde sannsynligvis på 700-tallet. Lechtal-Alpene dannet fra da av grensen mot Brixen bispedømme i syd. Den hellige Magnus av Füssen, «Allgäus apostel», utbredte kristendommen i området. Under biskop Simpert, en annen av bispedømmets patroner, oppstod omkring år 800 kultursentre som f.eks. benediktinerklostrene Benediktbeuern, Wessobrunn og Ottobeuren. Også St. Ulrich preget ca. hundre år senere bispedømmet og dets historie, særlig gjennom sin rolle under slaget på Lechfeld i 955.

mini|upright=1.33|Utstrekning til høystiftet Augsburg i 1648
Fra 1000- til 1400-tallet ervervet biskopene en god del besittelser, som gjorde dem til verdslige herskere over deler av sitt bispedømme, det såkalte høystift. Kombinert med at biskopen fikk riksfyrsterang, ble han derfor omtalt som fyrstbiskop. Høystiftet hadde på sitt største en utstrekning på 3000 km² og en befolkning på 100 000 innbyggere. Det strakk seg som et usammenhengende territorium fra Donau i nord til Allgäu i syd. Selve byen Augsburg oppnådde imidlertid uavhengighet fra fyrstbiskopen og ble en fri by. Fyrstbiskopen flyttet derfor på 1400-tallet residensen sin fra Augsburg til Dillingen.

På riksdagen i Augsburg i 1530 ble delingen av den katolske og den reformerte kirke beseglet. Under ledelse av jesuittpateren Petrus Canisius oppstod  det i Dillingen i 1549 et katolsk reformuniversitet, som ble kjent langt utenfor bispedømmets grenser.

Barokken representerte en gullalder for store deler av bispedømmet, og det ble oppført en rekke praktfulle kirkebygninger og klostre, bl.a. Benediktbeuern og St. Ottilien, foruten valfartskirker som Wieskirche ved Steingaden som idag er oppført på UNESCOs liste over verdens kulturarv.

Gjennom Reichsdeputationshauptschluss i 1803 ble Augsburg og de andre tyske fyrstbispedømmene sekularisert. Høystiftet tilfalt Bayern. I 1818 ble bispedømmets grenser tilpasset til de politiske grensene. Bispedømmet mistet derfor sine sogn i Tirol (Ausserfern og Kleinwalsertal) til Brixen bispedømme. Til gjengjeld ble noen mindre områder av det opphevete Konstanz bispedømme overført til Augsburg.

Biskoper
ÅrBiskopAnnetomkring 200Dionysius av Augsburgmytiskomkring 300Narzissusmytisk738–772Wikterp772–778Tozzo778–807Simpert807–815Hanto816–830Nidker830–832Udalmann833–860Lanto861–887Witgar887–909Adalbero909–923Hiltin923–973Ulrich av Augsburg973–982Heinrich I av Ausburg982–988Eticho989–996Luitold996–1000Gebehard1001–1006Siegfried I1006–1029Bruno av Augsburg1029–1047Eberhard av Augsburg1047–1063Heinrich II av Augsburg1063–1077Embrico1077–1088Wigolt1088–1096Siegfried II1096–1133Hermann von Vohburg1133–1152Walter I von Dillingen1152–1167Konrad von Hirscheck1167–1184Hartwig I von Lierheim1184–1202Udalschalk1202–1208Hartwig II1208–1227Siegfried III von Rechberg1227–1247Siboto von Seefeld1248–1286Hartmann von Dillingen1286–1288Siegfried IV von Algertshausen1288–1302Wolfhard von Roth1303–1307Degenhard von Hellenstein1309–1331Friedrich I Spät von Faimingen1331–1337Ulrich II von Schönegg1337–1348Heinrich III von Schönegg1348–1365Marquard I von Randeck1365–1369Walter II von Hochschlitz1371–1372Johannes I Schadland1373–1404Burkhard von Ellerbach1404–1413Eberhard II von Kirchberg1413–1414Friedrich von Grafeneck1414–1423Anselm von Nenningen1424–1469Peter von Schaumberg1469–1486Johannes II von Werdenberg1486–1505Friedrich II von Zollern1505–1517Heinrich IV von Lichtenau1517–1543Christoph von Stadion1543–1573Otto Truchseß von Waldburg1573–1575Johann Eglof von Knöringen1575–1591Marquard II vom Berg1591–1598Johann Otto von Gemmingen1599–1646Heinrich V av Knöringen1646–1665Sigmund Franz, erkehertug av Østerrike1666–1690Riksridder Johann Christoph von Freyberg1690–1737Pfalzgreve Alexander Sigmund am Rhein zu Neuburg1737–1740Riksgreve Johann Franz Schenk von Stauffenberg1740–1768Landgreve Joseph Ignaz Philipp von Hessen-Darmstadt1768–1812Hertug Clemens Wenzeslaus von Sachsen1812–1818Franz Friedrich von Sturmfeder1818–1819Fyrst Franz Karl Joseph von Hohenlohe-Waldenburg-Schillingsfürst1819–1821Franz Friedrich von Sturmfeder1821–1824Joseph Maria Freiherr von und zu Fraunberg1824–1836Ignaz Albert von Riegg1836–1855Johann Peter von Richarz1856–1858Michael von Deinlein1858–1894Pankratius von Dinkel1895–1902Petrus von Hötzl1902–1930Maximilian von Lingg1930–1949Josef Kumpfmüller1949–1963Josef Freundorfer1963–1992 Josef Stimpfle1993–2004Viktor Josef Dammertz2005–2010Walter Mixa
 Eksterne lenker 


Kategori:Katolske bispedømmer i Tyskland
Kategori:Tidligere katolske bispedømmer i Østerrike

en:Prince-Bishopric of Augsburg